Hvis du leder efter en fitnessmaskine, der er ideel til at brænde kaloerier på, så skal du gå efter en, der både træner din kondition, men som også har et styrkeelement i sig og som generelt har hele din krop i spil under træningen. Dette gør sig fx gældende for romaskinen, som er rigtig effektiv til at forbrænde kalorier på. Grundet styrkeelementet i romaskinen, får du også en længere efterforbrænding, hvilket øger dine totale forbrændte kalorier, selv efter din træning er overstået. Er du ikke så meget til roning, kan vi også anbefale crosstraineren eller et løbebånd med mulighed for at hæve fronten, så du derved løber en smule op ad bakke.